เลขาฯ สมช. แย้มรอฟังข่าวดี เลิกเคอร์ฟิว-ผ่อนปรน เฟส 4 กิจกรรม “กลุ่มสีแดง” พรุ่งนี้!
พล.อ.สมศักดิ์ รุ่งสิตา เลขาฯ สมช. แย้มรอฟังข่าวดี เลิกเคอร์ฟิว-ผ่อนปรน เฟส 4 กิจกรรม “กลุ่มสีแดง” พรุ่งนี้!
พล.อ.สมศักดิ์ รุ่งสิตา เลขาฯ สมช. แย้มรอฟังข่าวดี เลิกเคอร์ฟิว-ผ่อนปรน เฟส 4 กิจกรรม “กลุ่มสีแดง” พรุ่งนี้!
11 มิ.ย. 2563

พล.อ.สมศักดิ์ รุ่งสิตา เลขาธิการสภาความมั่นคงแห่งชาติ (สมช.) กล่าวภายหลังการประชุมศูนย์บริหารสถานการณ์โควิด-19 (ศบค.) ชุดเล็ก วันนี้ (11 มิ.ย.63) ที่มี พล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นประธานว่า ขอให้รอฟังข่าวดีเรื่องการกำหนดเวลาออกนอกเคหสถาน (เคอร์ฟิว) ในวันพรุ่งนี้ (12 มิ.ย.)
โดยก่อนหน้านี้มีรายงานว่า สมช.จะเสนอให้ทดลองยกเลิกประกาศใช้เคอร์ฟิวทั่วประเทศเป็นเวลา 15 วัน แต่บังคับใช้ พ.ร.ก.บริหารราชการในสถานการณ์ฉุกเฉินต่อไป แล้วประเมินสถานการณ์ว่าการใช้ชีวิตตามปกติของประชาชนจะมีผลต่อการแพร่ระบาดของเชื้อไวรัสโควิด-19 หรือไม่
อย่างไรก็ตามในการประชุมวันนี้ หน่วยงานที่เกี่ยวข้องได้รายงานข้อสรุปและแนวทางการผ่อนปรนมาตรการในระยะที่ 4 สำหรับกลุ่มกิจการและกิจกรรมสีแดง ใช้เวลาประชุมประมาณ 1 ชั่วโมง ซึ่งนายกรัฐมนตรีไม่ได้สั่งการหรือกำชับอะไรเพิ่มเติม เพราะรัฐบาลได้ทยอยผ่อนคลายกิจกรรมและกิจการมาเป็นระยะๆ ถึง 95% แล้ว ขณะที่ประชาชนให้ความร่วมมือเป็นอย่างดี ดังนั้น จึงเป็นที่มาของการผ่อนคลายกิจกรรมและกิจการให้มากที่สุด แต่ก็ต้องดำเนินการด้วยความระมัดระวัง